**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul** **30.08.2025, ora 08.00 – 31.08.2025, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 31.08.2025, ora 08.00**

**RÂURI:**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **31.08.2025 ora 06:00 – 31.08.2025 ora 24:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din** bazinele hidrografice **Someşul Mare, Mureş, Bega, Timiş, Bârzava, Moraviţa, Caraş, Nera, Dunăre – afluenţii mici aferenţi sectorului amonte S.H. Calafat, Jiu, Olt şi Argeş,** cu posibile depăşiri ale **COTELOR DE ATENŢIE**, astfel:

**COD GALBEN**

**-În intervalul 31.08.2025 ora 06:00 – 31.08.2025 ora 24:00** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Mureş – bazin amonte S.H. Glodeni şi afluenţii aferenţi sectorului aval S.H. Glodeni – amonte confluenţă cu râul Arieş **(judeţele: Harghita, Mureş şi Bistriţa Năsăud)**, Târnava Mare – bazin amonte S.H. Odorheiu Secuiesc şi afluenţii aferenţi sectorului aval S.H. Odorheiu Secuiesc **(judeţele: Harghita, Mureş, Braşov, Sibiu şi Alba)**, Mureş – afluenţii aferenţi sectorului aval confluenţă cu râul Târnava – amonte S.H. Săvârşin **(judeţele: Alba, Sibiu, Hunedoara și Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Remetea **(judeţele: Timiş şi Arad)**, Timiş – bazin amonte S.H. Sadova şi afluenţii aferenţi sectorului aval S.H. Sadova, Bârzava – bazin superior şi afluenţi bazin mijlociu şi inferior, Moraviţa – bazin superior şi afluenţi bazin mijlociu şi inferior **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Dunăre – afluenţii mici aferenţi sectorului amonte S.H. Calafat **(judeţele: Caraş Severin, Mehedinţi şi Dolj)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte confluenţă cu râul Gilort **(judeţele: Hunedoara şi Gorj)**, Motru – bazin superior şi afluenţi bazin mijlociu şi inferior **(judeţele: Gorj şi Mehedinţi)**, Gilort – bazin superior **(judeţul Gorj)**, Olt – bazin amonte S.H. Micfalău şi afluenţii aferenţi sectorului aval S.H. Micfalău – amonte Ac. Ioneşti **(judeţele: Harghita, Covasna, Braşov, Sibiu, Vâlcea şi Argeş)**, Olteţ – bazin superior **(judeţele: Gorj şi Vâlcea)**, Argeş – bazin superior, Dâmboviţa – bazin superior **(judeţele: Argeş şi Dâmboviţa).**

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale.**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, ARAD, ARGEŞ, BRAŞOV, BISTRIŢA-NĂSĂUD, CARAŞ-SEVERIN, COVASNA, DÂMBOVIŢA, DOLJ, GORJ, HARGHITA, HUNEDOARA, MEHEDINŢI, MUREŞ, SIBIU, TIMIŞ şi VÂLCEA – ATENŢIONARE Hidrologică, cod Galben*

Debitele au fost relativ staționare, exceptând râurile din bazinele hidrografice: Vișeu, Iza, Tur, Someș (exceptând bazinul superior al Someșului Mic), Barcău, Crișul Repede, bazinul superior al Mureșului, bazinele mijlocii și inferioare ale Crișului Negru și Crișului Alb, cursul inferior al Mureșului și cursul superior al Prutului, unde au fost în scădere.

 Pe unele râuri mici din bazinele Timișului, Bârzavei, Moraviței, Carașului, Nerei, Cernei, din bazinele superioare ale Someșului Mic, Crișului Negru, Crișului Alb, Arieșului, Jiului și din bazinul mijlociu al Mureșului debitele au fost în ușoară creștere datorită precipitațiilor sub formă de aversă, prognozate și propagării.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30%) pe râurile din bazinele hidrografice: Iza, Tur, Crasna, Barcău, Crișuri, Timiș, Bârzava, Moravița, Caraș, Nera, Cerna, Vedea, Argeş, Trotuş, Rm. Sărat, Bârlad, bazinul mijlociu și inferior al Jiului, bazinele inferioare ale Oltului și Bistriței, pe unii afluenți din bazinele Someșului, Mureșului şi Prutului și pe râurile din Dobrogea.

Este în vigoare **ATENȚIONAREA HIDROLOGICĂ** nr. 73 din 30.08.2025 începând cu data de 31.08.2025 ora 06:00.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general în creștere datorită precipitațiilor prognozate, sub forma de aversă mai însemnate cantitativ, și propagării exceptând râurile din bazinele hidrografice: Vișeu, Iza, Tur, Vedea, Buzău, Trotuș, Putna , Rm. Sărat, Bârlad, bazinele mijlocii și inferioare ale Someșului, Crasnei, Barcăului, Crișurilor, Argeșului, Ialomiței, Moldovei, Bistriței și Prutului, cursurile mijlocii și inferioare ale Jiului, Siretului și Prutului, cursurile inferioare ale Mureșului și Oltului și râurile din Dobrogea unde vor fi relativ staționare.

Sunt posibile scurgeri mai importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de niveluri și debite, cu posibile depășiri ale **COTELOR DE APĂRARE,** pe unele râuri din zonele de deal și munte, cu probabilitate mai mare pe cele din nordul şi centrul țării.

Se menține în vigoare **ATENȚIONAREA HIDROLOGICĂ** nr. 73 din 30.08.2025 până la ora 24:00.

**DUNARE:**

**Debitul la intrarea în țară (secțiunea Baziaș) în intervalul 30 - 31.08.2025 a fost în scădere (2400 m3/s).**

În aval de Porţile de Fier debitele au fost în scădere pe sectoarele Gruia – Calafat și Hârșova – Tulcea, în creștere pe sectorul Bechet – Călărași și staționare la Cernavodă.

**Debitul la intrarea în** **țară (secțiunea Baziaș) va fi în scădere (2300 m3/s).**

În aval de Porțile de Fier debitele vor fi în scădere pe sectorul Gruia – Calafat, staționare pe sectoarele Bechet – Corabia și Isaccea – Tulcea, și în creștere pe sectorul Tr. Măgurele – Galați.

**2.** **Situaţia meteorologică în intervalul 30.08.2025, ora 08.00 – 31.08.2025, ora 08.00**

**A.N.M.** a emis **o ATENŢIONARE Meteorologică, cod galben:**

**Mesaj 1**

**ATENŢIONARE Meteorologică, cod galben -** valabilă în intervalul **30.08.2025, ora 12.00 – ora 21.00**, vizând **temperaturi deosebit de ridicate, caniculă și disconfort termic,** conform căreia: Sâmbătă (30 august) în jumătatea de sud a Olteniei, Munteniei și a Dobrogei continentale, vor fi temperaturi deosebit de ridicate, caniculă șidisconfort termic, iar indicele temperatură-umezeală (ITU) va atinge pe arii restrânse pragul critic de 80 de unități. Temperaturile maxime vor fi de 35...37 de grade.

**Mesaj 2**

**ATENŢIONARE Meteorologică, cod galben -** valabilă în intervalul **30.08.2025, ora 23.00 – 31.08.2025, ora 10.00**, vizând **instabilitate atmosferică,** conform căreia: În Banat, Oltenia și sud-vestul Transilvaniei, vor fi perioade cu instabilitate atmosferică accentuată, ce se va manifesta prin averse torențiale, descărcări electrice, intensificări ale vântului, posibil vijelii (rafale de 50...70 km/h) și izolat grindină. În intervale scurte de timp sau prin acumulare, cantitățile de apă vor fi de 20...30 l/mp și izolat de peste 40 l/mp.

**Mesaj 3**

**ATENŢIONARE Meteorologică, cod galben -** valabilă în intervalul **31.08.2025, ora 10.00 – 31.08.2025, ora 21.00**, vizând **instabilitate atmosferică,** conform căreia: În Transilvania, sudul Banatului, nordul Olteniei și al Munteniei vor fi perioade cu instabilitate atmosferică accentuată, ce se va manifesta prin averse torențiale, descărcări electrice, intensificări ale vântului, posibil vijelii (rafale de 50...70 km/h) și izolat grindină. În intervale scurte de timp sau prin acumulare, cantitățile de apă vor fi de 20...30 l/mp și pe arii restrânse de peste 50 l/mp.

Notă: Perioade cu instabilitate atmosferică accentuată vor fi pe arii restrânse și în restul țării.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *CĂLARAŞI, CONSTANŢA, DOLJ, GIURGIU, IALOMIŢA, OLT, TELEORMAN, ILFOV şi Municipiul Bucureşti – ATENŢIONARE Meteorologică, cod Galben – mesaj 1*
* - *ALBA, CARAŞ-SEVERIN, DOLJ, GORJ, HUNEDOARA, MEHEDINŢI, OLT, SIBIU, TIMIŞ şi VÂLCEA – ATENŢIONARE Meteorologică, cod Galben – mesaj 2*
* - *ALBA, ARGEŞ, BRAŞOV, BISTRIŢA-NĂSĂUD, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MEHEDINŢI, MUREŞ, PRAHOVA, SĂLAJ, SIBIU şi VÂLCEA – ATENŢIONARE Meteorologică, cod Galben – mesaj 3*

**În ţara,** vremea a fost călduroasă în cea mai mare parte a țării, caniculară în sudul, centrul și estul Munteniei și pe alocuri în Banat, partea continentală a Dobrogei și sudul Olteniei și al Moldovei. Indicele temperatură-umezeală (ITU) a atins și depășit ușor pragul critic de 80 de unități în sudul și centrul Munteniei și izolat în sudul Olteniei și sudvestul Munteniei, unde disconfortul termic a fost ridicat. Ziua, cerul a avut înnorări temporare și pe arii restrânse au fost averse slabe în Banat, Crișana și în sud-vestul Olteniei, iar în restul teritoriului cerul a fost mai mult senin.

Noaptea, înnorările s-au accentuat în jumătatea vestică a teritoriului unde local s-au semnalat averse. Vântul a suflat slab și moderat, cu intensificări de scurtă durată asociate ploilor (cu viteze la rafală în general de 45...55 km/h). Temperaturile maxime s-au încadrat între 27 de grade la Constanța și Constanța-dig și 38 de grade la Giurgiu, iar la ora 6 temperatura aerului avea valori cuprinse între 9 grade la Miercurea Ciuc și 24 de grade la Sulina și Roșiorii de Vede. Spre sfârșitul intervalului, pe arii restrânse în Dobrogea s-a format ceață.

**La Bucureşti,** vremea a devenit caniculară iar indicele temperatură-umezeală (ITU) a atins pragul critic de 80 de unități, astfel că disconfortul termic a fost ridicat. Cerul a fost senin ziua și variabil pe parcursul nopții, iar vântul a suflat slab până la moderat. Temperatura maximă a fost de 35 de grade la Afumați și Băneasa și 36 de grade la Filaret, iar la ora 6 se înregistrau 16 grade la stația meteorologică Băneasa, 18 grade la Afumați și 19 grade la Filaret.

**3. Prognoza meteorologică în intervalul 31.08.2025, ora 08.00 – 01.09.2025, ora 08.00**

**În ţara,** vremea va fi în general instabilă, iar în vestul, sudul și centrul țării se va răci semnificativ față de ziua precedentă, în timp ce în est și sud-est se va menține călduroasă după-amiaza, cu disconfort termic ridicat și indice temperatură umezeală (ITU) ce va atinge pe arii restrânse pragul critic de 80 de unități. Vor fi înnorări temporar accentuate, averse ce vor avea și caracter torențial și descărcări electrice, ziua, în sud-vestul, sudul și centrul țării, precum și în zonele de deal și de munte și local în rest, iar noaptea îndeosebi în centru și est. În intervale scurte de timp sau prin acumulare, vor fi cantități de apă însemnate, pe alocuri de peste 25...30 l/mp, iar în special în Transilvania, sudul Banatului, nordul Olteniei și al Munteniei, pe arii restrânse de peste 50...60 l/mp. Izolat vor fi căderi de grindină. Vântul va sufla slab și moderat, cu intensificări în sud și est, cu precădere în timpul ploilor, când vor fi posibile și vijelii (rafale de 50...70 km/h). Temperaturile maxime vor fi cuprinse între 21 și 31 de grade, mai ridicate în centrul și sudul Moldovei, în estul Munteniei și în partea continentală a Dobrogei, până la 33...34 de grade, iar cele minime se vor situa în general între 12 și 19 grade. Izolat se va semnala ceață, dimineața în sudest, iar noaptea mai ales în vest și centru.

**La Bucureşti,** vremea va deveni în general instabilă, iar valorile termice vor scădea față de ziua anterioară. Cerul va avea înnorări, mai accentuate după-amiaza, când vor fi perioade cu averse posibil moderate cantitativ și descărcări electrice. Vântul va sufla moderat, cu intensificări de scurtă durată. Temperatura maximă se va situa în jurul a 26 de grade, iar cea minimă va fi de 15...17 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**